[bookmark: _Hlk60659373]Bejelentés szálláshely szolgáltatási tevékenység megkezdéséről, adatmódosítás


1. Ügyleírás:
A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet (a továbbiakban Korm. rendelet) a szálláshelyek nyilvántartásba vételére irányuló eljárások lefolytatására, valamint a szálláshely szolgáltatások felügyeletére a települések jegyzőjét jelöli ki.
A szálláshely-szolgáltatási tevékenység bejelentési eljárás az alábbi szálláshely típusokra terjed ki:
.
szálloda: az a kizárólag szálláshely-szolgáltatás folytatása céljából létesített szálláshelytípus, amelyben a szálláshely és reggeli szolgáltatása mellett egyéb szolgáltatásokat is nyújtanak a szálláshely-szolgáltatás keretében, és ahol a hasznosított szobák száma legalább tizenegy,
.
panzió: az a kizárólag szálláshely-szolgáltatás folytatása céljából létesített szálláshelytípus, amelyben a szálláshely szolgáltatása mellett a reggeli szolgáltatás kötelező, és ahol a hasznosított szobák száma legalább hat, de legfeljebb huszonöt, az ágyak száma legalább tizenegy,
kemping: az a kizárólag szálláshely-szolgáltatás folytatása céljából létesített, külön zárt területen működő szálláshelytípus, amelyben szállás céljából a vendégek és járműveik számára elkülönült területet (a továbbiakban: területegység), illetve üdülőházat (a továbbiakban együtt: lakóegység) és egyéb kiszolgálólétesítményeket és szolgáltatásokat [így különösen: tisztálkodási, mosási, főzési, egészségügyi célokat szolgáló vizesblokk, energiaellátás, digitális információ (WIFI), portaszolgálat] biztosítanak, és amely legalább kilenc lakóegységgel rendelkezik,
üdülőháztelep: az a kizárólag szálláshely-szolgáltatás folytatása céljából, közművesített területen létesített szálláshelytípus, amelyben a vendégek részére a szállást különálló épületben vagy önálló bejárattal rendelkező épületrészben (üdülőegységben) nyújtják, amennyiben az e célra hasznosított szálláshelyek száma eléri a hármat, függetlenül a szobák vagy ágyak számától,
közösségi szálláshely: az a kizárólag szálláshely-szolgáltatás folytatása céljából létesített szálláshelytípus, amelyben az egy szobában található ágyak külön-külön is hasznosításra kerülnek, s ahol az e célra hasznosított szobák száma legalább három, az ágyak száma legalább tizenkettő.
.
egyéb szálláshely: nem kizárólag szálláshely-szolgáltatás folytatása céljából létesített épületben, de szálláshely-szolgáltatási céllal és nem magánszemély vagy nem egyéni vállalkozó által hasznosított, önálló rendeltetési egységet képező épületrész, ahol az egy szobában található ágyak külön-külön is hasznosításra kerülhetnek, illetve a szobák száma legfeljebb huszonöt, és az ágyak száma legfeljebb száz.
.
magánszálláshely: az a nem kizárólag szálláshely-szolgáltatás folytatása céljából, magánszemély vagy egyéni vállalkozó által hasznosított lakás, üdülő vagy emberi tartózkodásra alkalmas gazdasági épület, illetve azok egy lehatárolt részének és hozzátartozó területének hasznosítása, ahol a szobák száma legfeljebb nyolc darab, és az ágyak száma legfeljebb tizenhat darab.
.
falusi szálláshely: a Magyarország és egyes kiemelt térségeinek területrendezési tervéről szóló 2018. évi CXXXIX. törvény 1/3. mellékletében nem szereplő települések, valamint a természetes gyógytényezőkről szóló külön jogszabály alapján törzskönyvezett gyógyhelyek kivételével az 5000 fő alatti településeken vagy a 100 fő/km² népsűrűség alatti területeken található olyan magánszálláshely vagy egyéb szálláshely, amelyet úgy alakítottak ki, hogy abban a falusi életkörülmények, a helyi vidéki szokások és kultúra, valamint a mezőgazdasági hagyományok komplex módon, adott esetben kapcsolódó szolgáltatásokkal együtt kerüljenek bemutatásra, és amely a háztartási körülmények között végzett vendéglátó tevékenységre vonatkozó szabályok megtartásával egyéb szolgáltatásként ételszolgáltatást is nyújthat a szállóvendégek részére.
A szálláshely-üzemeltetési bejelentésben meg kell jelölni:
· a szálláshely-szolgáltató nevét, címét, illetve székhelyét,
· a szálláshely-szolgáltató adóazonosító számát, statisztikai számjelét,
· a szálláshely címét, helyrajzi számát, helyszínrajzát,
· a szálláshely befogadóképességét:
a) a vendégszobák, továbbá - kemping esetén - területegységek száma, és
b) az ágyak száma,
· a szálláshely használatának jogcímét,
· a szálláshely elnevezését,
· azt, hogy a szálláshely-szolgáltatási tevékenységét mely szálláshelytípus tekintetében kívánja folytatni,
· azt, hogy a szálláshely-szolgáltató a szálláshelyen kíván-e élelmiszert, élelmiszer-nyersanyagot előállítani, felhasználni vagy forgalomba hozni,
· azt, ha a szálláshely-szolgáltató helyszíni szemle tartását kéri,

A szálláshely-üzemeltetési bejelentéshez mellékelni kell:.
· nem a bejelentő tulajdonában lévő szálláshely esetében a szálláshely használatának jogcímére (bérlet stb.) vonatkozó igazoló okirat, vagy annak másolata (a tulajdoni lap kivételével);
· haszonélvezet esetében – ha nem a tulajdonos vagy a haszonélvező a szálláshely-szolgáltató – a haszonélvező hozzájárulását igazoló okirat;
· közös tulajdonban álló szálláshely esetében, ha nem valamennyi tulajdonostárs a bejelentő, a szálláshely-szolgáltató a tulajdonostársak hozzájárulását igazoló okirat;
· a szálláshelykezelő szoftver meglétét igazoló dokumentum;
· a szálláshely-minősítő szervezet által kiadott minősítő dokumentum,
· a Nemzeti Turisztikai Adatszolgáltató Központba történt regisztrációt igazoló dokumentum
.
Szálláshely-üzemeltetési tevékenység csak olyan, a Nemzeti Turisztikai Adatszolgáltató Központban regisztrált szálláshelyen folytatható, amely megfelel azon szálláshelytípus szerinti minőségi, műszaki és szolgáltatási követelményeknek, amely tekintetében a szálláshely-szolgáltatási tevékenységet folytatni kívánják.
.
Egy szálláshelyen csak egy típusú szálláshely-üzemeltetési tevékenység folytatható.
.
A szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel, valamint érvényes szálláshely-minősítéssel.
A szoftverrel kapcsolatban a Nemzeti Turisztikai Adatszolgáltató Központ honlapján érhetők el információk (info.ntak.hu).
A szálláshely minősítésére vonatkozó tudnivalók a Magyar Turisztikai Minőségtanúsító Testület Nonprofit Korlátolt Felelősségű Társaság honlapján találhatók (szallashelyminosites.hu).
Hatóságunk a hiánytalan bejelentés alapján a szálláshelyet nyilvántartásába rögzíti, és adatait az önkormányzat honlapján közzé teszi. A nyilvántartásba vételről hatóságunk értesíti az érintett hatóságokat.
.
Amennyiben a bejelentett szálláshely vagy a szálláshely-szolgáltató nyilvántartott adataiban változás következik be azt haladéktalanul, illetve a szálláshely megszűnése esetén a megszűnést követő nyolc napon belül köteles bejelenteni a jegyzőnek.


2. Az eljáró szerv adatai, elérhetősége:

Hajdúhadházi Polgármesteri Hivatal
4242 Hajdúhadház, Bocskai tér 1. szám 
Telefon:  06-52-384-103
Email: adocsoport@hajduhadhaz.hu
Hivatali kapu rövid neve: HADHAZ
KRID azonosító: 208072952

3.Az eljáró szerv illetékességi területe:  
 A szálláshely-szolgáltatási tevékenység helye szerinti települési önkormányzat jegyzője az illetékes.

4. Az ügyintézés helye, ügyfélfogadási idő:

Hajdúhadházi Polgármesteri Hivatal
4242 Hajdúhadház, Bocskai tér 1. szám 


	Hétfő
	08:00 - 12:00

	Kedd
	08:00 - 12:00

	Szerda
	13:00 - 17:30

	Csütörtök
	nincs ügyfélfogadás

	Péntek
	nincs ügyfélfogadás



5. Ügyintézés határideje, a jogorvoslati kérelem benyújtására nyitva álló határidő:
8 nap 

6. Eljárási illeték, vagy igazgatási szolgáltatási díj: 
Az eljárás illetékmentes.

7. Kapcsolódó jogszabályok

239/2009. (X. 20.) Korm. rendelet a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről
2005. évi CLXIV. törvény a kereskedelemről
2016. évi CL. törvény az általános közigazgatási rendtartásról
2009. évi LXXVI. törvény a szolgáltatási tevékenység megkezdésének és folytatásának általános szabályairól
1990. évi XCIII. törvény az illetékekről
A hivatkozott jogszabályok elérhetőek a Nemzeti Jogszabálytár oldalán: https://njt.hu/ 

8. Kapcsolódó dokumentumok, nyomtatványok:
- Szálláshely nyilvántartásba vételi kérelem, bejelentés
- Szálláshely megszűnésének bejelentése
A kérelmek benyújtásához kapcsolódó elektronikus űrlapok az E-önkormányzat portálon keresztül (https://ohp-20.asp.lgov.hu/nyitolap) Hajdúhadház Város Önkormányzatát kiválasztva elérhetőek.
[bookmark: _GoBack]Tájékoztatjuk Tisztelt Ügyfeleinket, hogy gazdálkodó szervezetek esetén a kérelem a digitális államról és a digitális szolgáltatások nyújtásának egyes szabályairól szóló 2023. évi CIII. törvény előírásai alapján csak elektronikus úton nyújtható be.
